Tramp Rossiya kanaliga bergan intervyuda AQSh OAVni nohalol deb atadi

AQSh prezidentligiga nomzod, milliarder Donald Tramp Rossiyaning RT America kanalida ko‘rsatilgan, jurnalist Larri Kingga bergan intervyusida AQSh ommaviy axborot vositalarini halol deb hisoblamasligini tan oldi. Trampning vakillari milliarder intervyu RT orqali namoyish etilishini bilmaganini aytib o‘tdi, deb xabar beradi “RBK”.

“OAV hayratlanarli darajada nohalol bo‘lib chiqdi”, — dedi Tramp. U AQSh tashqi siyosati va mamlakat jurnalistlarini keskin tanqid ostiga oldi.
“Jurnalistlar mendan bayonot oladi, so‘ng so‘zlarimni tahrir qilib, ularning mazmunini buzadi. Shundan so‘ng so‘zlarim aslida bo‘lganiday ajoyib ko‘rinmaydi. OAV hayratlanarli darajada nohalol. Ularning bari, o‘z-o‘zidan tushunarliki, hayratlanarli darajada nohalol”, — qo‘shimcha qildi Tramp.